stanford-oval/wikipedia huggingface dataset:
זימרגלאים

| זימרגלאים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: סרטנים מסננים
תת־מחלקה:: Sarsostraca
סדרה:: זימרגלאים
משפחות
 זימרגליים
שם מדעי
 Anostraca ‏סרס, 1867

זימרגלאים (שם מדעי: Anostraca) היא סדרה של סרטנאים מהקבוצה סרטנים מסננים והיחידים מתת-המחלקה Sarsostraca.
מיני הזימרגלאים נפוצים בימות ואגמים מלוחים (ולא באוקיינוסים).
בישראל וניתן למצוא אותם בבריכות חורף וגם בבריכות המלח בעתלית ובמפרץ אילת.
לחלק ממני הזימרגלים ערך מסחרי כמזון לדגים, איסופם המסחרי מתאפשר במספר מועט של מקומות, המוכרים הם באזור סיביר, ימת המלח הגדולה שביוטה בארצות הברית ובסין. כמו כן ניתן למצוא אותם בלגונות הסולר במדבר אטקמה בדרום אמריקה.
מאפיינים

לזימרגלאים גוף פרוק, הנושא מספר רב יחסית של גפיים עדינות העשויות מאונות שטוחות ודומות לעלעלים.
האונות משמשות לתנועה, להשגת מזון ולנשימה.
שמם העברי נגזר ממראה רגליהם שמשמשות להם בין היתר גם לנשימה.
הם בעלי גוף דק, מוארך ועדין, שאורכו 20-40 מ"מ, שקוף וחסר שריון משני. בראשם קבוע זוג עיניים מורכבות וגדולות, וכן שני זוגות מחושים.
הזוויגים נפרדים, אצל הזכרים יש בליטות על זוג המחושים השני. זוג זה משמש לאחיזה בנקבה בעת ההזדווגות, לבטן הנקבות צמוד שק ביצים גדול.
הזימרגלאים נמנים עם מאכלסי השלולית הראשונים.
בכל עונה בוקעים הצעירים מביצי הקיימא בתוך שבוע מהתמלאות המקווה מים. הם חיים לרוב בשכבת המים העליונה, שם הם שוחים כשגחונם כלפי מעלה.
בעת בקיעת הפגית, אורכה הוא כ-0.25 מילימטר.
ההתפתחות לאחר הבקיעה בגלגול דרך פגית לבוגר.
ההתפתחות מפגית לבוגר נמשכת מחודש עד חודשיים, בהתאם למין. ההתפתחות הביצים והטלתן נמשכת באופן רצוף במשך העונה. מספר הביצים המוטלות שונה במינים השונים מעשרות עד מאות.
בדומה למינים רבים אחרים של סרטנאים, בוקעת הארטמיה עם שלוש עיניים. עין אחת פשוטה במרכז הראש משמשת את פגית הארטמיה לזיהוי מקורות אור - הפגיות נוטות להתרחק ממקורות אור חזקים ולהתקרב למקורות אור קלושים. שתי עיניים מורכבות משני צדי הראש משמשות את הארטמיה הבוגרת לראייה ולהתמצאות.
הזימרגלים ניזונים מסינון אצות מיקרוסקופיות, מחלקיקי חומר אורגני מרחף ומחסרי חוליות זעירים. הם קולטים חמצן מומס בכל שטח גופם: בתנאים של לחץ חמצן נמוך מפתחים הסרטנים המוגלובין. המסייע לקליטת החמצן מן המים.
זימרגלים בישראל

בישראל קיימים חמישה מיני זימרגלים, שניים מהם זימרגל ארץ ישראלי (זימרגל מצוי) וזימרגל עדין ייחודיים לארץ ישראל.
בנוסף אליהם מצויים בישראל זימרגל גדול ראש, זימרגל זריז, זימרגל שפר וזימרגל המלחות שהוא מין בסוג ארטמיה.
ארטמיה

הארטמיות הם סוג בתוך סדרת הזימרגלים.
אחד ממיני הארטמיה, Artemia salina הקרוי בעברית זימרגל המלחות, מסוגל לחיות בתנאי מליחות שונים מאוד ממי ים ואף לשרוד בתמיסת מלח בישול כמעט רוויה ובתמיסות מלחים אחרים כגון כסף חנקתי ואשלגן על מנגנתי. הארטמיות בעלות עמידות ויציבות. הן מסוגלות לחיות בתנאי מליחות מגוונים. מריכוז מליחות המצוי במי ים 2.9%-3.5. ועד לריכוזים של 25%-30 ולעיתים גם ב-50% מליחות.
שימושים וחשיבות: ביצים מופרות של סרטן זה מסוגלות לשהות במצב תרדמה (קריפטוביוזה) בתנאי יובש קיצוניים ולאחר שיוטבלו בתמיסה מי מלח יתפתחו ויבקעו תוך כיממה.
בשל כך משתמשים בו כאורגניזם מודל בניסויים בביולוגיה התפתחותית בחלל ובניסויי רעילות.
אך השימוש העיקרי בו הוא שימוש מסחרי כמזון לדגים.
זן של Artemia salina, שטופח לאורך חיים ממושך יותר ואורך בוגר גדול יותר, משווק בארצות הברית בכינוי המסחרי "קופי ים" (sea-monkey).
ראו גם

זימרגל ארץ ישראלי
בוטנון

| --- | --- |

מבנה מולקולת בוטנון
 
 שם סיסטמטי:  Butan-2-one
 שמות נוספים:  Methyl ethyl ketone; MEK; 2-Butanone, thinner
 כתיב כימי:  C₄H₈O 
 מסה מולרית:  72.11 גרם/מול
 מראה:  נוזל שקוף
 מספר CAS:  78-93-3
 צפיפות:  0.805 גרם/סמ"ק
 מסיסות:  275 gr/liter
 טמפרטורת היתוך:  -86 °C   187.15 K
 טמפרטורת רתיחה:  79.64 °C   352.79 K
 מקדם שבירה:  1.3788
 נקודת הבזק:  -9 °C   264.15 K
 נקודת התלקחות:  505 °C   778.15 K
 LD50:  2,737  (חולדות בבליעה) מ"ג לק"ג
 
בוטנון (Butanone) או בשמו הנפוץ מתיל אתיל קטון (methyl ethyl ketone - MEK) הוא תרכובת שנוסחתה הכימית C4H8O. החומר הוא קטון ונראה כנוזל שקוף, דומה בריחו לאצטון, מסיס במים ומשמש כממס תעשייתי.
ייצור

מייצרים בוטנון בחמצון של 2-בוטאנול בקטליזה של נחושת, אבץ או ארד
CH_{3}CH(OH)CH_{2}CH_{3}\longrightarrow CH_{3}C(O)CH_{2}CH_{3}+H_{2}
בשיטה זו מופקים בעולם 700,000 טון מהחומר בשנה.
שימושים

בוטנון הוא ממס נפוץ לעיבוד שרפים, צלולוז אצטט וניטרוצלולוזה. תכונותיו כממס דומות לאלו של אצטון אך טמפרטורת הרתיחה שלו גבוהה יותר וקצב הנידוף איטי יותר. משתמשים בו בייצור חומרים פלסטיים, טקסטיל, שעווה ובמוצרים ביתיים כורנית, תכשירים להסרת צבע, דבקים וחומרי ניקוי. בוטנון משמש גם כממס לצבע בטושים מחיקים.
בוטנון ממיס פוליסטירן ופולימרים אחרים ולכן משמש לחיבור חלקי פלסטיק זה לזה - אין מדובר בהדבקה שכן החומר אינו משמש דבק אלא ב"הלחמת" הקצוות המומסים זה לזה.
בוטנון הוא חומר הגלם לייצור מתיל אתיל קטון פראוקסיד המשמש כקטליזטור לתגובות פולימריזציה כצילוב של פוליאסטרים וכן כחומר נפץ לא תקני.
בטיחות

בוטנון הוא חומר דליק ומגיב עם חומרים מחמצנים. שרפה של החומר יש לכבות באמצעות פחמן דו-חמצני, אבקה או קצף.
החומר גורם גירוי בעיניים ובאף, פגיעה בריאותית חמורה לא נצפתה בניסויים בבעלי חיים אלא בחשיפה לריכוזים גבוהים מאוד לאורך זמן ממושך: חשיפה לריכוזים של 3,000 חלקים למיליון למשך שבע שעות ביום גרמה לפגיעה בהתפתחות השלד ובעוברים ולמשקל לידה נמוך.
החלטה 2720 של מועצת הביטחון של האו"ם

| --- | --- |
 תאריך:  22 בדצמבר 2023 
 קוד:  (מסמך)
 נושא:  רצועת עזה, גישה הומניטרית, המשפט ההומניטרי, סיוע הומניטרי 
 סיכום הצבעה:  13 הצביעו בעד 0 הצביעו נגד 2 נמנעו 
 הרכב מועצת הביטחון
 חברות קבועות:  הרפובליקה העממית של סין הרפובליקה העממית של סין צרפת צרפת רוסיה רוסיה הממלכה המאוחדת הממלכה המאוחדת ארצות הברית ארצות הברית
 חברות לא קבועות:  אלבניה אלבניה ברזיל ברזיל גבון גבון גאנה גאנה מוזמביק מוזמביק יפן יפן אקוודור אקוודור מלטה מלטה שווייץ שווייץ איחוד האמירויות הערביות איחוד האמירויות הערביות
 
החלטה 2720 של מועצת הביטחון של האומות המאוחדות היא החלטה של מועצת הביטחון של האו"ם, שהתקבלה ב-22 בדצמבר 2023, קראה להגביר את הסיוע למשבר ההומניטרי ברצועת עזה שנגרם בעקבות מלחמת חרבות ברזל, כולל אספקת דלק, מזון ואספקה רפואית. היא גם דרשה במפורש לפתוח את כל מעברי הגבול לרצועה לסיוע הומניטרי, כולל מעבר כרם שלום, וכן לשחרר את החטופים שנלקחו לעזה על ידי פעילי ארגון הטרור חמאס במתקפת הפתע ב-7 באוקטובר ולאפשר גישה הומניטרית אליהם. ההחלטה אושרה על ידי 13 מ-15 חברות המועצה, בעוד שרוסיה וארצות הברית נמנעו.
רקע

רצועת עזה חווה משבר הומניטרי כתוצאה ממלחמת חרבות ברזל. מלחמה זו פרצה בעקבות טבח באזור עוטף עזה בשמחת תורה, אשר בוצע על ידי אספסוף מעזה, ביום 7 באוקטובר 2023. עם תחילת המלחמה הטילה ישראל הסגר מוחלט (אנ') על רצועת עזה, אשר הביא למחסור משמעותי בדלק, מזון, תרופות, מים ואספקה רפואית חיונית. סגר זה הביא לירידה של 90% בזמינות החשמל, השפיע על אספקת החשמל לבתי החולים, מפעלי הביוב והשבתת מתקני ההתפלה המספקים מי שתייה, ומחלות רבות התפרצו ברחבי עזה.
תקיפות חיל האוויר הישראלי גרמו לנזק גדול לתשתיות ברצועה, והעמיקו עוד יותר את המשבר. משרד הבריאות של רצועת עזה, שנשלט בידי חמאס, טען כי למעלה מ-4,000 ילדים שנהרגו בחודש הראשון למלחמה, ומזכ"ל האו"ם אנטוניו גוטרש אמר כי עזה "הפכה לבית קברות לילדים".
תהליך ההצעה

ב-12 דצמבר 2023 קיבלה העצרת הכללית של האומות המאוחדות החלטה לא מחייבת הקוראת ל"הפסקת אש מיידית" ברוב של 153 בעד, 23 נמנעים ו-10 נגד.
החלטה 2720, שהוצעה על ידי איחוד האמירויות הערביות, תוכננה במקור להצבעה ביום שני, 18 בדצמבר. עם זאת, ההצבעה התעכבה מספר פעמים על מנת לאפשר משא ומתן עם ארצות הברית כך שהיא לא תטיל עליה וטו. ארצות הברית הביעה הסתייגות מההצעה למנגנונים מפוקחים של האו"ם להעברת סיוע, בעוד שהממלכה המאוחדת תמכה בכך.
תיקון שהציגה רוסיה, שקרא ל"השעיה דחופה של פעולות האיבה", זכה ל-10 קולות בעד ו-4 נמנעים, אך הוטל עליו וטו על ידי ארצות הברית.
הצבעה

החברות הקבוצות במועצת הביטחון מודגשות.
| בעד (13) | נמנע (2) | נגד (0) |
| --- | --- | --- |
|  אלבניה אלבניה  איחוד האמירויות הערביות איחוד האמירויות הערביות  אקוודור אקוודור  ברזיל ברזיל  גאנה גאנה  גבון גבון  הממלכה המאוחדת הממלכה המאוחדת  הרפובליקה העממית של סין הרפובליקה העממית של סין  יפן יפן  מוזמביק מוזמביק  מלטה מלטה  צרפת צרפת  שווייץ שווייץ |  ארצות הברית ארצות הברית  רוסיה רוסיה |  |
תגובות > נציגים לאומיים

הרפובליקה העממית של סין הרפובליקה העממית של סין – שגריר סין באומות המאוחדות דאי בינג בירך על קבלת ההחלטה אך מתח ביקורת על חסרונותיה ותמך ב"ניצול מלא של מעבר כרם שלום ופתיחת נקודות מעבר אחרות".
מצרים מצרים – השגריר המצרי לאו"ם אוסאמה מחמוד עבד אל-חאלק בירך על ההחלטה וכינה אותה "צעד בכיוון הנכון".
ישראל ישראל – שגריר ישראל באומות המאוחדות גלעד ארדן הודה לארצות הברית ולנשיאה ג'ו ביידן על "העמידה האיתנה לצד ישראל לאורך המשא ומתן", אך הדגיש כי "התמקדות האו"ם רק במנגנוני הסיוע לעזה מיותרת ומנותקת מהמציאות" והזכיר כי מועצת הביטחון עדיין לא גינתה את טבח שבעה באוקטובר. שר החוץ אלי כהן הכריז כי ישראל "תמשיך לפעול לפי החוק הבינלאומי, אך תבדוק מטעמי ביטחון את כל הסיוע ההומניטרי לעזה".
הרשות הפלסטינית הרשות הפלסטינית – נציג הרשות הפלסטינית באו"ם ריאד מנסור הכריז שההחלטה היא "צעד בכיוון הנכון, יש ליישם אותה והיא צריכה להיות מלווה בלחץ מסיבי להפסקת אש מיידית".
רוסיה רוסיה – שגריר רוסיה באומות המאוחדות וסילי נבנזיה ביקר את ההחלטה וקבע כי ארצות הברית עסקה ב"סחיטה" והפכה אותה ל"חסרת שיניים". נבזניה הוסיף כי מדובר ב"רישיון להרוג" ומי שהצביע בעד ההחלטה יהיה שותף למצב, וציין שרוסיה הייתה מטילה וטו על ההחלטה אלמלא הגיבוי של מדינות ערב.
ארצות הברית ארצות הברית – שגרירת ארצות הברית באו"ם לינדה תומאס-גרינפילד הצהירה כי מעבר ההצעה הוא "שביב של תקווה" וכי מדובר ב"החלטה חזקה מאוד", תוך שהיא מציינת כי ארצות הברית "מזועזעת" מהיעדר גינוי לחמאס.
תגובות > תגובות אחרות

ארגונים רבים, כולל ועדת ההצלה הבין-לאומית (אנ'), ביקרו את ההחלטה בשל היעדר קריאה להפסקת אש מיידית, בעוד שמנכ"לית רופאים ללא גבולות אבריל בנואה הכריזה כי ההחלטה שונתה "עד שהשפעתה על החיים של אזרחים בעזה תהיה כמעט חסרת משמעות". בישראל פרשנים הביעו דאגה מכך שאספקת דלק היא שמאפשרת המשך קיום המנהרות של חמאס, אשר זקוקות לאוורור, ולכן לחשמל, ולכן לדלק.
ראו גם

הלחימה ברצועת עזה במלחמת חרבות ברזל
המשבר ההומניטרי ברצועת עזה (2023)
החלטה 2712 של מועצת הביטחון של האו"ם
הערות שוליים

1 2 3 4 5 6  "Security Council adopts key resolution on Gaza crisis". האומות המאוחדות. 22 בדצמבר 2023. נבדק ב-2023-12-25. {{cite web}}:  (עזרה)
↑  פרנז פסיחי ומייקל לוינסון, ‏U.N. Security Council Passes Gaza Aid Resolution as U.S. Abstains, New York Times, 22 בדצמבר 2023
↑  איתמר אייכנר ודניאל אדלסון, מועצת הביטחון אישרה הצעה להגדלת הסיוע לעזה; וטו אמריקני על קריאה רוסית להפסקת אש, באתר ynet, 22 בדצמבר 2023
1 2 3  ברק רביד‏, מועצת הביטחון אישרה הצעה להגדלת הסיוע ההומניטרי לעזה, באתר וואלה, 22 בדצמבר 2023
1 2  אלן יואנס (14 באוקטובר 2023). "Gaza's spiraling humanitarian crisis, explained". Vox. נבדק ב-2023-12-25. {{cite web}}:  (עזרה)
↑  רובי מלן; סזו יו צ'ן (26 באוקטובר 2023). "See how Israel's siege has plunged Gaza into darkness and isolation". וושינגטון פוסט. נבדק ב-2023-12-25. {{cite news}}:  (עזרה)
↑  "Gaza war inflicts catastrophic damage on infrastructure and economy". רויטרס. 21 בנובמבר 2023. {{cite web}}:  (עזרה)
↑  מזכ"ל האו"ם: "עזה הופכת לבית קברות לילדים", באתר וואלה, 7 בנובמבר 2023
↑  איתמר אייכנר, 153 בעד: העצרת הכללית של האו"ם קראה ל"הפסקת אש מיידית" בעזה, באתר ynet, 12 בדצמבר 2023
↑  ברק רביד‏, מועצת הביטחון של האו"ם תצביע היום על החלטה שקוראת להגדיל את הסיוע ההומניטארי לעזה, באתר וואלה, 22 בדצמבר 2023
↑  מישל ניקולס (22 בדצמבר 2023). "UN Security Council acts to boost aid to Gaza after US abstains". רויטרס. {{cite web}}:  (עזרה)
↑  "Press release: The UK supports Security Council resolution 2720 on aid to Gaza". ממשלת בריטניה. 22 בדצמבר 2023. נבדק ב-2023-12-25. {{cite web}}:  (עזרה)
↑  "UN approves watered-down resolution on aid to Gaza without call for suspension of hostilities". AP. 22 בדצמבר 2023. נבדק ב-2023-12-25. {{cite web}}:  (עזרה)
↑   ציוץ של אלי כהן ברשת החברתית אקס (טוויטר), 22 בדצמבר 2023
↑  "UN Security Council resolution on Gaza crisis fails to address urgent needs". רופאים ללא גבולות. 22 בדצמבר 2023. נבדק ב-2023-12-25. {{cite web}}:  (עזרה)
↑  אמה גרהאם-הריסון וג'וליאן בורגר, ‏UN security council backs resolution on large-scale aid to Gaza but not ceasefire, Guardian, 22 בדצמבר 2023
Hyrule Warriors: Age of Calamity

| --- | --- |

עטיפת המשחק
 כללי
 תאריך הוצאה:  20 בנובמבר 2020 
 סוגה:  Hack and slash
 פיתוח:  Omega Force 
 הוצאה לאור:  Koei Tecmo Holdings 
 ארץ מקור:  יפן 
 שפות:  אנגלית 
 סדרה:  האגדה של זלדה 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו סוויץ' 
 אתר רשמי
 
Hyrule Warriors: Age of Calamity הוא משחק וידאו, מסדרת המשחקים The Legend of Zelda, שפותח על ידי אומגה פורס. הוא פורסם על ידי Koei Tecmo (אנ') ביפן ועל ידי נינטנדו בשאר העולם לקונסולת נינטנדו סוויץ' בשנת 2020. המשחק מספר את הסיפור שהוביל למשחק The Legend of Zelda: Breath of the Wild ומציג את התקופה בה קלאמיטי גאנון (אנ') השתלט על הממלכה בעזרת מסע בזמן. לאחר אזהרה מהעתיד, לינק וזלדה חייבים לאסוף את בעלי בריתם מרחבי הממלכה ולהתאחד נגד גאנון ולמנוע ממנו להשתלט על הממלכה. משחק זה מתאר ציר זמן אלטרנטיבי בו עלילת The Legend of Zelda: Breath of the Wild לא התקיימה.
צורת המשחק

המשחק מתחיל בסרטון הסבר על העלילה ומיד אחריו מתחיל השלב הראשון, לאחר השלב הראשון נפתחת מפה של הממלכה ועליה שלבים, אתגרים, חנויות ונקודות שדרוג.
שלבים - בכל פעם שמסתיים שלב נפתח השלב הבא, אזורי משחק נוספים ולפעמים דמויות חדשות. שלבים בנויים ממספר רב של משימות קטנות באזור קרב וסרטונים המסבירים על העלילה.
אתגרים - אתגרים יכולים להיפתח לאחר אתגרים אחרים או לאחר שלבים במשחק. אתגרים מורכבים לרוב משתי משימות אך לפעמים קיימים אתגרים ארוכים יותר. (לפעמים האתגרים לא תואמים את עלילת השלבים).
נקודות שדרוג - נקודות השדרוג משדרגות לרוב רק דמות אחת בעזרת: הוספת חיים, הוספת קומבו ועוד אך קיימות גם נקודות אשר משרדות דברים אשר לא ספציפיים לדמות מסוימת. על השדרוגים יש לשלם באמצעות פריטים אשר נאספים לרוב בזמן שלבים/ אתגרים אך ניתן לקנות פריטים אלו גם בחנויות.
כל שלב/ אתגר הוא למעשה עולם פתוח בעל מפה שונה לכל שלב אשר המפה נקבעת לפי מיקום השלב על המפה. לאחר השלב הראשון ניתן לשחק עם 2 שחקנים.
רקע

המשחק מתרחש בציר זמן אלטרנטיבי בו לינק, הנסיכה זלדה וחבריהם גילו מראש על התעוררותו של קאלמיטי גאנון בעזרת רובוט מסוג שומר שנשלח אחורה בזמן (מציר הזמן של Breath of the Wild) ונערכים להתמודד מולו, בכך יוצרים מציאות אלטרנטיבית בה אירועי Breath of the Wild לא התרחשו: היירול מעולם לא הושמדה, לינק לא נכנס לתרדמת, השומרים על החיות האגדיות עדיין בחיים וזלדה לא נלכדה עם גאנון בטירת היירול.
שיווק ופיתוח

המשחק הוצג לראשונה בטריילר שיצא ב-8 בספטמבר 2020. בטריילר הציגו את המשחק אייג'י אונומה, יוצר הסדרה זלדה, ויוסוקה הייאשי, מפיק Koei Tecmo. המשחק יצא לפועל כאשר הידמארו פוג'יבאיאשי, במאי Breath of the Wild, והמנהל האמנותי של המשחק העלו לאונומה את הרעיון של משחק המסביר את אירועי העבר של Breath of the Wild. אונומה אהב את הרעיון ואחרי דיונים פנה אנומה להייאשי, מפיק Koei Tecmo, כדי ליצור לוחמים חדשים למשחק שהוזכרו אך לא הוצגו כראוי בBreath of the Wild.
מהלך הצגת המשחק ב־7 באוקטובר, נינטנדו הצהירה כי המשחק יחקור עוד סיפורי רקע ויחסים בין דמויות, היבטים שלא נבדקו לעומק בBreath of the Wild. בסוף אותו חודש, משחק demo שכולל את הפרק הראשון במשחק יצא זמין להורדה. בנוסף כחודש לפני יציאת המשחק לעולם, צעדי שיווק כללו פרסום בYouTube שם שחקנים שידרו את עצמם משחקים בגרסה מוקדמת של המשחק.
דמויות

לינק - הדמות הראשית במשחק. אביר אשר מקושר למשפחת המלוכה. יכול להשתמש במגוון רב של כלי נשק.
אימפה - אומנית שכפולים, שומרת על זלדה ויכולה לשכפל את עצמה בעזרה הריגת היריבים. משתמש בחרב כנשק.
זלדה - נסיכת הממלכה. לפי גורלה עליה לעורר את הכוח שלה ולהגן בכך על הממלכה. לפני שהיא עושה זאת היא משתמשת ב-Sheikah Slate (מכשיר דמוי טלפון בעל יכולות) ולאחר מכן יכולה להשתמש בקשת יורה קרני אור.
רבאלי - ציפור ממין זכר השומר על רובוט העיט בעיר ריטו. בעל אופי מתנשא, משתמש בקשת כנשק.
אורבוסה - שומרת רובוט הגמל בעיר גרודו, צ'יף הכת שלה במדבר אשר רוב הזמן (לפני פלישתו של גאנון) נלחמת בשבט הייגה. משתמשת בחרב וכוחות חשמליים כנשק.
מיפה - שומרת רובוט הפיל בעיר זורה, חברת ילדות של לינק, בעלת יכולת ריפוי. אביה מתנגד לפעילותה במלחמה לאחר שאימה מתה. משתמשת בקלשון וכוחות ימיים כנשק.
דארוק - שומר רובוט הלטאה בעיר גורון, יצור ידידותי בעל יכולת לפיצוץ סלעים. יכול ליצור מגן אשר שומר עליו מפגיעות. משתמש בפטיש כנשק.
הסטו - קורוק מוזיקלי אשר מכיר היטב את יער הקורוקים, הצטרף ללינק וזלדה בקרב לאחר שהצבא של גאנון תקף את היער שלו. משתמש במרקס לזימון קורוקים אחרים ושימושם כנשק.
טבה - עזר ב-Breath of the Wild ללינק לשחרר את רובוט העיט משליטתו של גאנון והובא בעזרת טראקו לתקופת המשחק כדי להציל את רבאלי כאשר גאנון כמעט הרג אותו והשתלט על רובוט הנשר. משתמש בקשת כנשק.
ריג'ו - עזרה ב-Breath of the Wild ללינק לשחרר את רובוט הגמל משליטתו של גאנון והובאה בעזרת טראקו לתקופת המשחק כדי להציל את אורבוסה כאשר גאנון כמעט הרג אותה והשתלט על רובוט הגמל. משתמשת באריה החול שלה כנשק.
סידון - עזר ב-Breath of the Wild ללינק לשחרר את רובוט הפיל משליטתו של גאנון והובא בעזרת טראקו לתקופת המשחק כדי להציל את מיפה כאשר גאנון כמעט הרג אותה והשתלט על רובוט הפיל. אח של מיפה. משתמש בקלשון כנשק.
יונובו - עזר ב-Breath of the Wild ללינק לשחרר את רובוט הלטאה משליטתו של גאנון והובא בעזרת טראקו לתקופת המשחק כדי להציל את דארוק כאשר גאנון כמעט הרג אותו והשתלט על רובוט הלטאה. משתמש בסלע כנשק.
מאסטר קוגהה - ראש שבט הייגה.  רוב המשחק נלחם לטובת גאנון, אך עבר צד כאשר אסטור (יד ימינו של גאנון) הרג חברים רבים בשבט. משתמש בחברי שבט הייגה כנשק.
המלך רוהם - מלך הממלכה. בעל אחריות רבה להציל את הממלכה ולכן דורש מכולם לעשות את המוטל עליהם. משתמש בחרב/גרזן כנשק.
הפיות הגדולות - דמות נסתרת, ניתן להשיג אותה דרך 4 אתגרים כאשר בכל אתגר יש להילחם לבסוף בפיה אחרת.
הנזיר מאז קושיה - דמות נסתרת, ניתן להשיג אותה לאחר קניית 3 נקודות שדרוג של דמות זו. משתמש בצמידיו לבצע קסמים שימושיים בקרב.
טראקו - רובוט השומר הקטן, הופעל על ידי זלדה בילדותה, בעל כוחות זמן מיוחדים אשר בעזרתם עזר בקרב מול גאנון. לאחר שנהרס בקרב הסופי מול גאנון, ניתן להשיגו כדמות.
קלאמיטי גאנון - דמות נסתרת, האויב הראשי במשחק, לאחר אתגר שבו נלחמים בגאנון, באסטור וביצור של גאנון אשר נוצר על ידי אסטור, גאנון הופך לדמות איתה השחקן יכול לשחק.
נשף המט גאלה

| --- | --- |

מוזיאון המטרופוליטן לאמנות בניו יורק
 סוג:  אירוע גיוס כספים ונשף אופנה
 מדינה:  ארצות הברית
 מיקום:  ניו יורק
 מייסדים:  אלנור למברט 
 מועדים
 תאריכי פעילות:  1948 – 7 במאי 2024 (כ־76 שנים) 
 מועד שנתי:  כל יום שני של השבוע הראשון של חודש מאי
 משך הפסטיבל:  76 שנים
 
שמלה בעיצוב גוי פאי מהתערוכה ב-2015 "סין: מבעד למראה"
נשף המט גאלה (Met Gala) הוא אירוע אופנתי שנתי בעל פרופיל גבוה המתרחש במוזיאון המטרופוליטן לאמנות בניו-יורק ביום שני הראשון של חודש מאי. הוא מציין את פתיחת תערוכת האופנה השנתית של מכון התלבושות של המוזיאון. הנשף מיועד לאיסוף כספים למכון אמנות לתלבושות של המוזיאון.
היסטוריה

הנשף נערך לראשונה בשנת 1948 כאירוע מקומי עבור נשות החברה באפר איסט סייד, אך עם הזמן הוא התפתח לתהלוכה של ידוענים. דיאנה פרילנד, שעבדה כיועצת מיוחדת עבור מכון התלבושות בשנות ה-70, הציגה את הרעיון של קישור הנשף לנושא של תערוכה והבאת מפורסמים כמו אנדי וורהול ודיאנה רוס. מאז, בכל שנה, נבחר נושא לתערוכת המכון לתלבושות וכך גם לנשף, והאורחים מצופים להתלבש בהתאם לנושא הנשף. הנשף מוערך כאחד הנשפים החשובים ביותר בניו-יורק.
נכון ל-2014, אספו בו 12 מיליון דולרים לטובת המכון לתלבושות של המטרופולין. מאז 1995, מאשרת אנה וינטור, עורכת עיתון האופנה הנחשב "ווג", כל מוזמן לאירוע. רשימת המוזמנים כוללת כ-700 אנשים ביניהם אומנים מוזיקליים, שחקנים, דוגמנים, משפיעי דעת קהל ואנשי המעמד הגבוה.
לעיתים נושא התערוכות מעורר ביקורת. בשנת 2015, הנושא הנבחר, "סין: מבעד למראה", נקרא במקור "לחישות מסין: סיפורים מהמזרח באומנות, אופנה ותרבות". הנושא המקורי והתערוכה עוררה ביקורת לגבי הגזענות הסמויה והאופי שבה התרבות המזרחית התקבלה במערב במהלך ההיסטוריה.
בשנת 2016, הנושא היה: "אדם מול המכונה: אופנה בעת הטכנולוגיה" (Manus x Machina: Fashion in an Age of Technology). הזמרת מדונה עוררה ביקורת עם לבוש של ז'יבנשי שחשף חלקים ניכרים מחזה ומאחוריה.
הנושא בשנת 2018 היה הנצרות הקתולית, תחת הכותרת: "גופים שמימיים: אופנה ודמיון קתולי". הנושא עורר ביקורת לאור הפרשנות בתלבושות של חלק מהמוזמנים. הזמרת ריהאנה הגיעה כשהיא חובשת כתר אפיפיורי. השחקנית שרה ג'סיקה פרקר חבשה כובע המכיל את סצנת לידת ישו. השחקנית לנה וייט הופיעה עם גלימה גדולה המכילה את דגל הגאווה, כדי למחות על התייחסות הכנסייה לנושאי להט"ב במהלך ההיסטוריה.
הנושא של הנשף בשנת 2024, היא "יפהפיות נרדמות: אופנה מתעוררת מחדש". האירוע ממומן על ידי טיקטוק בשנת 2024.
מישאל וקנין

| --- | --- |

 לידה:  25 ביוני 1971 (בן 53) אשדוד, ישראל 
 מדינה:  ישראל 
 השכלה:  אוניברסיטת בר-אילן 
 עיסוק:  דירקטור, איש עסקים
 
מישאל וקנין (נולד ב-25 ביוני 1971) הוא מנהל, דירקטור ואיש עסקים ישראלי. יו"ר דואר ישראל, וקודם לכן היה יו"ר חברת IBC.
ביוגרפיה

מישאל וקנין נולד באשדוד לרוזה ויעיש וקנין שעלו ממרוקו, הצעיר מבין ארבעת ילדיהם. הוא בעל תואר ראשון בכלכלה, מדע המדינה וסוציולוגיה, תואר שני במנהל עסקים ותואר שני במשפטים, כולם מאוניברסיטת בר-אילן.
שימש כעורך מוסף השבת של "גלובס" ולאחר מכן כעורך הכלכלי של "ידיעות אחרונות".
בנובמבר 1999 עזב את עולם העיתונות והצטרף לקבוצת אי. די. בי, שבה שימש כמנהל ההשקעות של חברת אלרון, זרוע ההשקעות בטכנולוגיה של הקבוצה.
בשנים 2001–2003 שימש יועץ כלכלי לשר האוצר סילבן שלום. בין היתר היה חבר בוועדה לרפורמה במס הכנסה שהמליצה על הטלת מס על רווחי הון בבורסה. ב-2003 הצטרף לחברת סלקום בתפקיד סמנכ״ל רגולציה ופיתוח עסקי. ב-2006, לאחר השתלטותו של נוחי דנקנר על סלקום והדחת מנכ"ל סלקום, יצחק פטרבורג, הודיע על התפטרותו מהחברה.
ב-2006 הצטרף כשותף לצוות המייסד של חברת התוכן הסלולרי לוגיה, בה שימש מנכ"ל משותף לצידו של קובי מרנקו. ב-2010 נמכרה לוגיה לתאגיד המדיה האמריקני מנדלאיי.
שימש דירקטור בחברות ערד השקעות ופיתוח תעשייה, נכסים ובניין, מטעי הדר, אשטרום נכסים, דויטשה ניירות ערך ישראל, מגדל חברה לביטוח ומגדל מקפת קרנות פנסיה, ודירקטור מטעם המדינה בתעשייה האווירית לישראל. ביולי 2021 מונה ליו"ר דירקטוריון מיזם הסיבים האופטיים IBC.
בשנת 2022 מונה על ידי שר התקשורת, יועז הנדל, ליו"ר דירקטוריון דואר ישראל. בתקופת כהונתו השתפרו משמעותית התוצאות הכספיות של החברה, אחרי 3 שנות הפסדים של 1.9 מיליארד ש"ח. הוא הוביל את תוכנית ההתייעלות של החברה, שכללה החלפת הנהלת החברה, פיטורי 1,050 עובדים ומעבר לאוטומציה. כתוצאה מההתייעלות, בחצי הראשון של 2023 הרוויחה החברה 29 מיליון ש"ח, לעומת הפסד של 176 מיליון ש"ח בתקופה המקבילה בשנה שעברה. השיפור נמשך גם בחצי השני של שנה זו.
ב-17 ביולי 2023 הודח מתפקידו על ידי שר התקשורת שלמה קרעי והשר דודי אמסלם, שמשרדו ממונה על רשות החברות הממשלתיות. וקנין וחברת דואר ישראל עתרו לבג"ץ נגד ההדחה. היועצת המשפטית לממשלה, גלי בהרב-מיארה, הודיעה לשרים כי לא תגן בבג"ץ על ההדחה. בספטמבר 2023, הוציא בג"ץ צו ביניים להקפאת הדחתו של וקנין, והורה למדינה לנמק מדוע לא לבטל את ההדחה. ב-4 בינואר 2024 המליץ בג"ץ לשרים קרעי ואמסלם לבטל את פיטורי וקנין, ואם יסרבו לעשות זאת, בג"ץ צפוי לפסוק בעניין ולבטל את ההדחה בעצמו. קרעי הודיע לבג"ץ שהוא דבק בהחלטתו להדיח את וקנין. ב-7 במרץ 2024 ביטל בג"ץ את ההחלטה להדיחו.
בנובמבר 2024, לאחר שהושלמה הפרטת חברת דואר ישראל, הודיע וקנין על פרישתו מתפקיד יו"ר דירקטוריון דואר ישראל.
חיים אישיים

וקנין הוא חובב פיוטים ותפילות. יזם וערך את פרויקט "סיור סליחות", להנגשה ושימור עולם הסליחות הספרדי. במסגרת הפרויקט ערך והוציא לאור את הספר "סיור סליחות" ושני אלבומי מוזיקה הכוללים את פיוטי הסליחות ותפילות הימים הנוראים. האלבום הראשון, "סיור סליחות גרסת בית הכנסת", כולל 60 ביצועים לפיוטי הסליחות ותפילות הימים הנוראים, בביצוע הרב חיים לוק וחברי אנסמבל הפיוט בראשות יאיר הראל. האלבום השני, "סיור סליחות גרסה עכשווית", כולל פרשנות מודרנית לתשעה פיוטי סליחות ותפילות בביצוע חברי אנסמבל הפיוט המארחים את הרב חיים לוק, שי צברי ונטע אלקיים.
במאי 2023 יצא לאור הספר "סיור סליחות" בעריכתו.
נשוי ליעל, מורה בחינוך המיוחד, אב לארבעה. מתגורר ברחובות.